TULD JERUUSALEMMAST
Tean, mis on tõeline võit, rikkalik saak.
Psalm 119:162 -
"Ma rõõmutsen su ütlusest nagu see, kes leiab palju saaki."
Taavetil polnud veel midagi. Tal polnud miljonit dollarit.
Suurem osa Taaveti elust möödus tagakiusatuna, mitte kuningana.
Kas kuulsite?
Teda jahiti isegi tema kuningaksolemise pärast.
Tema poeg vägistas tema tütre.
Tema pojad tapsid oma vennad
ja üks tema poegadest ajas teda taga.
Nad olid talle häbiks Iisraeli vanemate ees.
Tänapäevalgi on sellised teod Iisraelis häbiväärsed
nii araablaste kui juutide seas.
Ja see, mida Abasolm tegi!
Taaveti elu oli raske, kuid ta ütles:
"Ma rõõmutsen su ütlusest nagu see, kes leiab palju saaki."
Ta teadis, et kui rasked tingimused ka poleks,
piisab Jumala Sõna ja Püha Vaimu kuulamisest.
Ta oli juba võitnud.
Kes on sangar?
See, kes võidab oma tahtmised ja iseennast.
"Ma rõõmutsen su ütlusest nagu see, kes leiab palju saaki."
Kui kuulad Jumala kõnet, võidad oma kurjad kalduvused.
Kontrollid ennast vaimse jõuga,
mille annavad su südamesse Issanda sõnad.
Suudad kontrollida oma ihasid ja isusid.
Kavash, 'kontrollida' ja 'vallutada', on siin kontekstis tähtis sõna.
Iisraellased vallutasid, kavshu, Jeeriko ja Iisraelimaa.
Nad ütlesid:
"Me ei teinud seda omast jõust, vaid Issanda armust."
Inimene on adam, kes on tehtud maast, adama.
Kui vallutad oma inimese, oma maa, oma adami, oled sangar.
Siis suudad vallutada kõik.
"Ma rõõmutsen su ütlusest nagu see, kes leiab palju saaki."
Paljud mõtlevad,
et 'suur saak' tähendab raha, au ja head töökohta.
See ei tähenda seda.
Need on vaid suure saagi tulemus.
'Suur saak' on Jumala Sõna.
See on Iisraeli Püha kõne.
Elus tuleb ette ja juhtub igasuguseid asju.
Olukorrad muutuvad.
Kui kuulad Jumala ütlusi, võidad alati,
igal ajal, nii suvel kui talvel.
"Ei põleta sind päike päeval ega kuu öösel."
Miks? Sest oled saanud suure saagi.
Seepärast rõõmustadki.
Sa ei võta Sõna vastu ükskõikselt:
"Nojah siis."
Sa rõõmustad selle üle.
Toon näite oma elust.
Jumal leiab alati viisi, kuidas inimestele rääkida,
kui Teda kuulata tahetakse.
Paulus ütleb Roomlaste kirja 1. peatükis,
et Jumalat võib kuulda ja näha looduses.
Jumalat võib näha looduse ilus,
kuna Ta räägib kogu oma loomingu kaudu.
Toon näite enda elust.
Kui Jumal annab mulle oma sõna, tean, et see on juba täitunud.
"Õnnistatud oled Sina, universumi kuningas,
sest oled loonud kõik oma Sõnaga."
See on juba olemas.
Meie teele satub ohakaid ja muresid
ning ka ärritavaid inimesi.
On ka kurje vaime, kes töötavad inimeste vahendusel.
Seda juhtub.
Sellest hoolimata ma rõõmustan oma südames.
Olen saanud suure saaki, olen võitja.
Ma pole tühi. Minus on midagi.
Mul on midagi, mida siin maailmas pole.
Maailm ütleb: "Sa ei suuda seda!"
Filiplaste 4:13: "Ma suudan kõik Temas, kes teeb mind tugevaks."
Muresid, kurje vaime ja ärritavaid inimesi on,
ning vahel näivad olukorrad lootusetud,
kuid mu sees on suur saak.
Olen söönud Jumala Sõna.
Usun sellesse ja austan seda.
Jumala Sõna on täis au.
See on tugevam, kui välised olukorrad.
Korrake minu järel:
"Jumala Sõna on tugevam kui olukorrad.
Jumala Sõna on tugevam kui mu vastuolud.
Jumala Sõna on kõigest tugevam."
Kümne sõnaga ... 'Kümme' on heebrea keeles eser.
Eser on midagi suurepärast.
Kui oled hea, kiidavad iisraellased: "Oled eser!"
Jumal lõi maailma kümne sõnaga,
nagu räägib 1. Moosese 1. peatükk.
Kümme on täiuslikkuse arv.
Seitse on õnnistuse arv.
Seepärast on sünagoogis vaja palvuseks kümmet meest, minjan'i.
Seepärast on ka käske kümme.
Jumal lõi kõik
kümne sõnaga.
Kui Tema sõnad on nii võimsad
ja niivõrd täis au,
võib nende leidmise üle ainult rõõmustada.
"Ma rõõmutsen su ütlusest nagu see, kes leiab palju saaki."
Loeme ühe teise koha. Mul on siin mitu kirjakohta.
Matteuse 4. ptk.
Ülistage Issandat, sest Tema on Kuningas!
Matteuse 4:3 -
"Ja kiusaja tuli tema juurde ja ütles talle ..."
'Kiusaja", menase, ja 'kiusatus, katsumus', nisajon,
lähtuvad sõnast nes, 'ime' ja 'lipp'.
'Nes' tõstab sind kõrgele ja annab sulle võidu.
Me ei pea katsumustest, kuna need pole mugavad.
"Miks satun raskustesse, isegi kui järgin Issandat?"
Neid tuleb igal juhul.
Katsumuste mõte pole sind hävitada,
vaid nende eesmärgiks
on sind vaid kõrgustesse tõsta.
Nad annavad sulle võidu, suure saagi.
Pead siiski katsumusteks valmis olema.
Kui katsumus tuleb, ei saa sa tühi olla.
Kui katsumus tuleb ja oled valmis, ei aja sa seda ära,
vaid läbid selle auga.
Keset katsumust annad sa au Jumalale,
kuna oled täis Tema Sõna.
Oled täis Tema sõnu, mitte Facebooki või Instagrammi,
ei uudiseid ega maailma kurjust
ega halbu mõtteid.
Loen oma poegadega käesoleva kuu igal päeval
ühe peatüki Õpetussõnadest, sest seal on 31 peatükki.
Täna lugesime: "Kurjad kavatsused on Issandale jäledad ..."
Jumal vihkab kurje mõtteid.
Sest mõtetest lähtuvad sõnad.
Kurjadest mõtetest lähtuvad väärtusetud ja kalgid kõned.
Jumal armastab inimesi, kuid vihkab nende kurje mõtteid.
Katsumusi ei saa ära ajada.
Kas teate, miks nii paljud usklikud läbi kukuvad?
Kui tuleb kiusaja, saatan,
keda juudid nimetavad Eesavi ingliks,
püüavad nad teda ära ajada.
Nad pole täis Jumala Sõna
ega läbi katsumust Jumalat ülistades.
Ütlen teile midagi, mille eest mind ehk kritiseeritakse,
kuid ma ei hooli sellest, sest usun seda, mida õpetan.
Me ei suuda saatanat ära ajada.
Võime vaid kurje vaime välja ajada.
Peaingel Miikaelgi ütles ainult: "Karistagu sind Issand!",
kui saatanaga Moosese ihu üle vaidles.
Lugege seda Juuda kirjast.
Kui loed seda Pühas Vaimus, hakkavad need asjad avanema.
Kui püüate saatanat ära ajada, raiskate vaid aega.
Me pole nii tähtsad, et saatan vaevuks meie juurde tulema.
Ta saadab kurje vaime.
Miks kurjad vaimud tulevad?
Vastuse leiab Markuse 4. peatükist.
Ärge arvake,
et kurjad vaimud tulevad teie tähtsuse tõttu.
Nad tulevad vaid ühel põhjusel.
Markuse 4:10 -
"Kui Jeesus jäi koos kaheteistkümne jüngri ja mõne teisega omaette,
küsisid need temalt seletust nende tähendamissõnade kohta.
Ja ta ütles neile: 'Teie kätte on antud Jumala riigi saladus,
aga neile väljasolijaile ilmneb kõik tähendamissõnades,
et nad vaadates vaataksid ega näeks
ja kuuldes kuuleksid ega mõistaks,
et nad ei pöörduks ega antaks neile andeks.'
Ja ta ütles neile: 'Teie ei tea isegi selle tähendamissõna tähendust,
ja kuidas te siis võiksite mõista mis tahes muud tähendamissõna?
Külvaja külvab sõna.
Teeäärsed on need, kuhu külvatakse sõna,
ja kui nad vaid kuulevad, tuleb kohe saatan ...'"
Kui te siit täna lahkute ...
Kui nad olid kuulnud Jeesust ja ära läksid,
tuli kohe saatan.
Nad ei jõudnud veel äragi minna.
Paljud kuulavad õpetust,
mõeldes samal ajal söögitegemisele, arvete maksmisele ja pereasjadele.
Nad ei ava oma südant.
Saatan on nad juba segadusse ajanud, sest ta on ise segaduses.
"... tuleb kohe saatan ja võtab ära neisse külvatud sõna."
Mõelge, ta võtab ära külvatud sõna!
Miks?
Seepärast, et rõõmustab Tema ütluste üle
nagu see, kes suure saagi saab.
See ei huvita sind.
Sind huvitab rohkem su raha ja tervis.
Sa ei mõista, et just see, millest räägitakse, toob vara ja tervist.
See toob au, hea positsiooni ja töökoha.
Kui kiusaja tuleb, ärge pange teda proovile.
Ta tuleb sind läbi katsuma, sest Jumal tahab sind kõrgele tõsta.
Kas teate, mis on nes?
Nes pole ainult 'ime', vaid see on ka 'lipp'.
Lipu tõstab see, kes võidab.
Jumal tõstab sind kõrgele.
Mida Jeesus tegi, kui kiusaja tuli?
Matteuse 4. peatükk. Ups, ütlesin seda inglise keeles.
Kohutav, kuidas sassi ajan.
Mt 4:3 - "Ja kiusaja tuli tema juurde ja ütles talle:
'Kui sa oled Jumala Poeg,
siis ütle, et need kivid saaksid leibadeks!'"
Elus tuleb raskeid aegu.
Jeesusel polnud süüa.
No, Püha Vaim oli ju viinud Ta kõrbe paastuma.
Ometi õpetab see meile raskete aegade kohta,
kui meil pole raha või tervis jukerdab,
või kui meil on probleeme suhetes.
Rasketel aegadel tuleb kiusaja ja ütleb:
"'Kui sa oled Jumala Poeg,
siis ütle, et need kivid saaksid leibadeks!"'
Aga Jeesus vastas: 'Kirjutatud on ...'"
Jeesus ei läinud Jumala Sõnast tõepoolest ei vasakule ega paremale,
kuigi variserid püüdsid alati leida midagi, milles Teda süüdistada.
Veel tänagi peab meie rahvas teda usust taganejaks.
Nende arvates pöördus Jeesus ära judaismist.
Jeesus järgis siiski alati Pühakirja.
Kuidas Ta muidu saakski olla Messias ja Jumala Poeg?
Kui Sõna järgimine oli Talle tähtis,
kui tähtis on see siis meie jaoks!
Tänapäeval õpetatakse igasugu asju. "Oleme vabad!"
Oleme vabaduse lapsed,
kuid see ei tähenda, et võime teha, mida tahes.
Tuleb jääda Pühakirjas kaardistatud teele.
See on "mu jalale lambiks ja valguseks mu teel."
Jeesus vastas: "Kirjutatud on ..."
Vaadake, kuidas ta kiusaja võidab!
Ta ei öelnud: "Käsin sul lahkuda!"
Ta ei öelnud: "Jumala nimel ei tohi sa mulle läheneda!"
Kuni elad füüsilises maailmas, võib ta sulle läheneda.
Ta ei saa sulle muidugi kahju teha,
kui Jumala Sõna oma südames hoiad.
Ta võib sulle läheneda ja sinuga kokku põrgata.
Kui püsid Jumala Sõnas ja tahtes
ja elad Pühakirja järgi,
pole tal õigust sulle kahju teha.
Jeesus ütles:
"Kirjutatud on: 'Inimene ei ela üksnes leivast,
vaid igast sõnast, mis lähtub Jumala suust.'"
On tähtis tööd teha. Laiskus on kurjast.
Kui sul pole tööd, otsi seda kohe!
Ära ela teiste kulul, vaid tee tööd,
sest pead sööma, andma kümnist ja aitama teisi.
Jumal õnnistab sinu käte tööd, kui teed tööd auga.
Kõik töö on hinnaline.
See on tähtis elutarkus.
Mõned inimesed teevad suuri žeste.
Neil on tohutud tundmused, kuid midagi ei juhtu.
Kui oled saanud Jumala Sõna ja järgid seda,
ning tead, et inimene ei ela ainult leivast,
vaid igast sõnast, mis Jumala suust tuleb,
toob see tulemusi.
On kirjutatud,
et Jeesus löödi risti enne maailma loomist.
Kuidas see võimalik on?
Jeesus andis oma vaimu juba enne maailma eksisteerimist.
Kuna see oli juba tõde,
teostus see ka füüsilises maailmas.
Inimesed nägid seda ja meie oleme selle sündmuse tulemus.
Seepärast me siin istumegi.
Ärge väitke, et usute, kui see mingit vilja ei kanna.
Usk hakkab ilmnema väikeses asjas - käitumises.
Kui oled pidevalt nii armetu
ja kaebad kõige üle ja vihkad kõike,
see ei sobi.
Jumala Sõna tõstab sind üles.
Jumala Sõna teeb sind terveks
vaimult, hingelt ja ihult.
Kust Jeesus selle lause võttis?
Ta ei mõelnud seda ise välja,
vaid tsiteeris 5. Moosese raamatut. Peatükk 8, salm 3.
"Inimene ei ela üksnes leivast,
vaid inimene elab kõigest, mis lähtub Issanda suust."
"Siis võttis kurat tema kaasa pühasse linna
ja pani seisma pühakoja harjale ning ütles talle:
'Kui sa oled Jumala Poeg, siis kukuta ennast alla,
sest kirjutatud on: Sinu pärast käsib ta oma ingleid
ja nemad kannavad sind kätel, et sa oma jalga vastu kivi ei tõukaks.'
Jeesus lausus talle: 'Samuti on kirjutatud ..."
See oli kõva lahing, kus mõlemad toetusid Pühakirjale.
'"Samuti on kirjutatud: Sina ei tohi kiusata Issandat, oma Jumalat.'
Taas võttis kurat tema kaasa ühe määratu suure mäe tippu ..."
Saatan püüab meid tõsta
enneaegselt.
Paljud kiirustavad sinna mäe otsa. Minagi igatsesin sinna.
Aga Issand on hea ja Tema heldus kestab igavesti.
Tänu Issandale, et võime meelt parandada,
kui küünitame kõrguste järele, enne kui meie aeg käes on.
Oota esimest, teist ja kolmandat katsumust,
siis pääsed sinna mäele.
Ära tõuse sinna enne, kui Jumal sind viib.
Ta valmistab selle sinu jaoks ette. Koha, kus kohtud Temaga.
Tõlge: Monika Jaaguri